cyanic-selkie/wikianc huggingface dataset:
มิสแกรนด์อินเตอร์เนชันแนล 2016
หลังเสร็จสิ้นการประกวด ผู้ที่ได้รับตำแหน่งมิสแกรนด์อินเตอร์เนชันแนล 2016 จะได้รับมงกุฎและสายสะพายจากแคลร์ เอลิซาเบธ พาร์กเกอร์ ผู้ดำรงตำแหน่งมิสแกรนด์อินเตอร์เนชันแนล 2015 จากประเทศออสเตรเลีย ทั้งนี้ผู้ที่ได้รับตำแหน่งมิสแกรนด์อินเตอร์เนชันแนล 2019 นั้นต้องย้ายมาพำนักอยู่ในประเทศไทยตลอดช่วงเวลาที่ดำรงตำแหน่งเป็นเวลา 1 ปี เพื่อปฏิบัติภารกิจต่อต้านสงครามและความรุนแรงในทุกรูปแบบ ตามแคมเปญ "Stop the War and Violence" ของการประกวด
ผู้ได้รับตำแหน่งมิสแกรนด์อินเตอร์เนชันแนล 2016 คือ อาริซกา ปูตรี เปอร์ตีวี จากประเทศอินโดนีเซีย ซึ่งเป็นตัวแทนจากประเทศอินโดนีเซียคนแรกที่ชนะการประกวด
กิจกรรมและการประกวดก่อนรอบตัดสิน
ในการมิสแกรนด์อินเตอร์เนชั่นแนล 2016 นั้น ผู้เข้าประกวดจากแต่ละประเทศมีหมายกำหนดการเดินทางมาถึงท่าอากาศยานนานาชาติแมคคาร์แรน (McCarran International Airport) เมืองลาสเวกัส รัฐเนวาดา สหรัฐ ระหว่างวันที่ 8 – 9 ตุลาคม พ.ศ. 2559 โดยกองประกวดได้จัดให้มีบริการรถรับส่งจากสนามบินไปยังโรงแรมที่พัก คือ เวสต์เกต ลาสเวกัส รีสอร์ทแอนด์คาสิโน ลาสเวกัส โดยกระบวนการลงทะเบียนผู้เข้าประกวด รวมไปถึงกิจกรรมการมอบสายสะพายให้กับตัวแทนแต่ละประเทศนั้นได้ถูกจัดขึ้นภายในโรงแรมนี้เช่นกัน จากนั้น ในวันที่ 10 ตุลาคม พ.ศ. 2559 ได้มีการจัดแถลงข่าวการประกวดขึ้นที่ศาลากลางเมืองลาสเวกัส ในการแถลงข่าวนี้ ผู้เข้าประกวดแต่ละคนจะได้มีโอกาสแนะนำตัวและกล่าวแถลงการณ์สั้นเกี่ยวกับการประกวดหรือประเด็นอื่น ๆ ต่อหน้าผู้เข้าร่วมการแถลงข่าวทั้งหมด
หลังจากนั้น ในวันที่ 11 – 13 ตุลาคม พ.ศ. 2559 ผู้เข้าประกวดทุกคนได้เดินทางเข้าเยี่ยมชมสถานที่ท่องเที่ยวและสถานที่สำคัญอื่น ๆ ภายในเมืองและพื้นที่ใกล้เคียง เช่น แกรนด์แคนยอน, พื้นที่สงวนเรดร็อกแคนยอน (Red Rock Canyon National Conservation Area) และเขื่อนฮูเวอร์ จากนั้นในวันที่ 14 ตุลาคม พ.ศ. 2559 ได้มีการจัดการประกวดรอบชุดว่ายน้ำยอดเยี่ยมขึ้นที่สระว่ายน้ำของโรงแรม ซึ่งผู้ชนะการประกวดชุดว่ายน้ำยอดเยี่ยมในครั้งนี้ได้ถูกประกาศชื่อในการประกวดรอบตัดสิน และในวันถัดมา ผู้เข้าประกวดทุกคนได้เข้าร่วมงานแฟชั่นพรมแดงการกุศลของ William Carr's Photography เพื่อระดมทุนช่วยเหลือทหารผ่านศึกในสหรัฐอเมริกา
ลำดับ
§ ได้รับการโหวตเข้ามาอยู่ใน 10 คนสุดท้าย
การประกวดชุดประจำชาติ
การประกวดชุดประจำชาติยอดเยี่ยมถูกจัดขึ้นในวันที่ 16 ตุลาคม พ.ศ. 2559 โดยมีคัดเลือกผู้ชนะด้วยการโหวต โดยผู้ที่ได้รับคะแนนสูงสุดจะรับตำแหน่งชุดประจำชาติยอดเยี่ยมไปครอง
ผู้เข้าประกวด
76 ผู้เข้าประกวดที่ได้รับการยืนยัน:
การเข้าร่วมประกวดระดับนานาชาติในเวทีอื่น
ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้ :
กระบี่คลั่งฟ้า
กระบี่คลั่งฟ้า หรืออีกชื่อหนึ่ง กระบี่โหดคลั่งฟ้า  เป็นละครโทรทัศน์ที่สร้างขึ้นใน ค.ศ. 2004 นำแสดงโดย จาง จื้อหลิน, จง ฮั่นเหลียง ออกอากาศทางช่อง ซีทีวี (CTV) ในจีน ส่วนในไทย จะออกอากาศที่ช่อง 3 แฟมิลี่ ต่อจากละครเรื่อง มังกรหยก ศึกสองจ้าวยุทธจักร เริ่มออกอากาศตอนแรกในวันที่ 27 กันยายน พ.ศ. 2560
เนื้อเรื่องย่อ
ชีเส้าซัง ฉายา มังกรเทพนพเก้า ผู้นำค่ายเหลียนหยุน ทุกคนที่ได้พบ ชีเส้าซังจะต้องชื่นชอบและยินดีเป็นสหาย กู้ซีเจา เป็นชาวยุทธนิรนาม แต่มีวรยุทธเป็นเลิศ และมีความรู้ความสามารถมาก ทำให้ชีเส้าซังเลื่อมใสในตัวกู้ซีเจาเป็นอันมาก มีเพียงเอี้ยนหมิงเจิ้งพี่สามแห่งค่ายเหลียนหยุนเท่านั้นที่สงสัยฐานะที่แท้จริงของกู้ซีเจา ในวันที่กู้ซีเจาทำพิธีเพื่อเข้าสู่ค่ายเหลียนหยุน เอี้ยนหมิงเจิ้งวางแผนให้มู่จิ่วผิงน้องแปดไม่ได้เข้าร่วมพิธี เพื่อไม่ให้พี่น้องในค่ายต้องตายกันหมด ขณะที่กู้ซีเจากำลังทำพิธีอยู่นั่นเอง ทันใดนั้นเองกู้ซีเจาก็ชักกระบี่ ออกมาฆ่าพี่น้องในค่ายเหลียนหยุน กู้ซีเจากล่าวหาชีเส้าซังว่าสมคบคิดกับเมืองเหลียว ที่แท้กู้ซีเจาได้รับคำสั่งลับจากอำมาตย์ฟู่จงซูให้ตีสนิทชีเส้าซัง เพื่อช่วงชิงกระบี่นี่สุ่ยหานที่เลื่องลือไปทั่วยุทธภพมาให้ได้
มารีอา อันนา โมทซาร์ท
มารีอา อันนา วัลบัวร์กา อิกนาทซียา โมทซาร์ท (Maria Anna Walburga Ignatia Mozart; 30 มิถุนายน ค.ศ. 1751 – 29 ตุลาคม ค.ศ. 1829) หรือเรียกอีกชื่อหนึ่งว่า มารีอันเนอ (Marianne) และมีชื่อเล่นว่า นันเนิร์ล (Nannerl) เป็นนักดนตรีผู้เป็นพี่สาวของว็อล์ฟกัง อมาเดอุส โมทซาร์ท และเป็นบุตรสาวของเลโอพ็อลท์ โมทซาร์ท และอันนา มารีอา แพร์เทิล
วัยเด็ก
มารีอา อันนา (มารีอันเนอ) โมทซาร์ทเกิดที่ซัลทซ์บวร์ค ขณะที่เธอมีอายุ 7 ปี เลโอพ็อลท์ผู้เป็นบิดาเริ่มสอนวิธีการเล่นฮาร์ปซิคอร์ดให้แก่เธอ เลโอพ็อลท์พาเธอและว็อล์ฟกังไปเดินสายในหลาย ๆ เมือง อาทิ เวียนนา ปารีส เป็นต้น เพื่อแสดงศักยภาพของเด็กทั้งสอง
อย่างไรก็ตาม ในมุมมองของผู้ปกครองประกอบกับสภาพสังคมในสมัยนั้น เมื่อมารีอาอายุมากขึ้น เธอไม่สามารถอยู่ในสายงานนักดนตรีได้อีกต่อไปแล้ว ดังที่ปรากฏใน นิวโกรฟ (สารานุกรมและพจนานุกรมเกี่ยวกับดนตรีและนักดนตรีในสมัยนั้น) ว่า "ตั้งแต่ปี 1769 เป็นต้นไป มารีอาไม่ได้รับอนุญาตให้แสดงความสามารถของเธอขณะไปเดินสายกับน้องชายอีกเลย เพราะเธอย่างเข้าวัยแต่งงานแล้ว" ว็อล์ฟกังประสบความสำเร็จมากมายขณะที่เดินทางไปอิตาลีกับบิดา แต่มารีอาต้องอยู่บ้านที่ซัลทซ์บวร์คกับมารดา นอกจากนั้นเธอยังต้องอยู่บ้านกับบิดา ในขณะที่ว็อล์ฟกังกับมารดาเยี่ยมเยียนปารีสและเมืองต่าง ๆ ช่วง ค.ศ. 1777–1779 อีกด้วย
มีอีกเหตุการณ์หนึ่งที่มารีอาสามารถประพันธ์ดนตรีได้ ในขณะเดียวกับว็อล์ฟกังก็ประสบความสำเร็จ แต่จดหมายที่เลโอพ็อลท์ผู้เป็นบิดาส่งมาชื่นชมนั้นไม่ได้กล่าวถึงมารีอาเลยแม้แต่ประโยคเดียว
วัยแต่งงาน
ในที่สุด มารีอาจำใจแต่งงานกับผู้พิพากษานามว่า โยฮัน บัพทิสท์ ฟรันทซ์ ฟ็อน แบร์ชท็อลท์ ซู ซ็อนเนินบวร์ค (Johann Baptist Franz von Berchtold zu Sonnenburg) (23 สิงหาคม ค.ศ. 1783) และอาศัยอยู่กับเขาในซังคท์กิลเกิน หมู่บ้านแห่งหนึ่งในประเทศออสเตรีย ห่างจากบ้านตระกูลโมทซาร์ทที่ซัลทซ์บวร์คไปทางทิศตะวันออกประมาณ 29 กิโลเมตร แบร์ชท็อลท์สามีของเธอเป็นพ่อม่ายที่ผ่านการแต่งงานมาแล้วถึงสองครั้ง และเขามีบุตรติดมาจากภรรยาเก่าสองคนก่อนถึงห้าคน ซึ่งมารีอาต้องคอยดูแลตลอดเวลา ในที่สุดมารีอาก็ตั้งครรภ์ เธอมีลูกกับเขาทั้งหมดสามคน ได้แก่ เลโอพ็อลท์ อาล็อยส์ พันทาเลอ็อน (ค.ศ. 1785–1840), ฌันเน็ท (ค.ศ. 1789–1805) และมารีอา บาเบ็ทเทอ (ค.ศ. 1790–1791)
พระราชวรวงศ์เธอ กรมหมื่นกวีพจน์สุปรีชา
พระกรณียกิจ
พระราชวรวงศ์เธอ กรมหมื่นกวีพจน์สุปรีชา มีพระนามเดิมว่า พระบวรวงศ์เธอ พระองค์เจ้ากัลยาณประวัติ ทรงรับราชการในรัชกาลที่ 5 ทรงเข้ารับราชการในกรมยุทธนาธิการ ตำแหน่งเสมียนฝึกหัด จนได้เลื่อนเป็นนายร้อยเอก ต่อมาในปี พ.ศ. 2435 ย้ายมารับราชการในกระทรวงมหาดไทย เป็นพนักงานหนังสือลับ จากนั้นในวันที่ 13 เมษายน พ.ศ. 2444 โปรดเกล้าฯ ให้เป็น ปลัดบัญชี กระทรวงมหาดไทย และได้เป็น ข้าหลวงตรวจการกรมสรรพากรนอก เมื่อวันที่ 15 สิงหาคม พ.ศ. 2451 ต่อมาได้เลื่อนเป็นเจ้ากรมมหาดไทย ในรัชกาลที่ 6 เป็นเลขานุการหอพระสมุดวชิรญาณ ถึงวันที่ 11 พฤศจิกายน พ.ศ. 2456 โปรดให้สถาปนาเป็น พระราชวรวงษ์เธอ กรมหมื่นกวีพจน์สุปรีชา ทรงศักดินา 11000 ต่อมาได้รับโปรดเกล้าฯ เป็นองคมนตรี และทรงพระราชทานยศนายกองตรีเสือป่า
สิ้นพระชนม์
พระราชวรวงศ์เธอ กรมหมื่นกวีพจน์สุปรีชา ประชวรพระวาโย สิ้นพระชนม์ในรัชกาลที่ 7 เมื่อวันที่ 18 พฤษภาคม พ.ศ. 2470 เวลา 23:30 น. พระชันษา 56 ปี วันต่อมาเวลา 16:30 น. เจ้าพนักงานสรงพระศพ แล้วเชิญพระศพลงพระหีบลอง ตั้งบำเพ็ญกุศลที่วัดส้มเกลี้ยง
วันที่ 20 พฤษภาคม พ.ศ. 2473 เวลา 17:30 น. พระบาทสมเด็จพระปกเกล้าเจ้าอยู่หัวเสด็จฯ มาพระราชทานเพลิงพระศพพร้อมกับพระศพพระราชวรวงศ์เธอ พระองค์เจ้าวิไลยวรวิลาส ณ พระเมรุ วัดเบญจมบพิตรดุสิตวนารามราชวรวิหาร เช้าวันต่อมาพระราชวรวงศ์เธอ กรมหมื่นพิทยาลงกรณ์ เสด็จมาบำเพ็ญกุศลสามหาบ แล้วเจ้าพนักงานเชิญพระอัฐิไปประดิษฐานในพระอุโบสถวัดชนะสงครามราชวรมหาวิหาร เป็นต้นราชสกุลกัลยาณะวงศ์
เดียร์ก็อด (เพลงอะเว็นจด์เซเวนโฟลด์)
"เดียร์ก็อด" เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นเพลงลำดับที่ 10 และเป็นเพลงลำดับสุดท้ายในสตูดิโออัลบั้มชุดที่ 4 ของวง อะเว็นจด์เซเวนโฟลด์ และออกจำหน่ายเป็นซิงเกิลลำดับที่ 4 ของอัลบั้ม เป็นเพลงที่มีแนวเพลงออกห่างจากแนวปกติของวงที่เป็นแบบฮาร์ดร็อก มาเป็นแบบคันทรีมากขึ้น มือเบสของวง จอห์นนี คริสต์ กล่าวว่าแรงบันดาลใจของเพลงนี้มาจากมิตรภาพของวง ด้วยอิทธิพลทางดนตรีของ บิกแอนด์ริช ซึ่งสามารถได้ยินในเสียงร้องประสานของ มิวสิกมาร์เฟีย สมาชิกของ แชนนาครูกส์
มิวสิกวิดีโอ
มิวสิกวิดีโอแสดงบางส่วนของการแสดงสดของวง ภาพหลังเวที รวมถึงภาพของวงที่กำลังเล่นเพลงในสตูดิโอ และในรสบัสออกทัวร์ ซึ่งเป็นรูปแบบของวิดีโอชีวิตจริง (เหมือนกันกับวิดีโอเพลง "อันโฮลีคอนเฟสชันส์") และแสดงภาพบางส่วนของผู้สนับสนุนวง ความยาวของมิวสิกวิดีโอนั้น หลังจากที่เสียงร้องของเพลงจบลง ยังมีเสียงดนตรีต่ออีกหลายนาทีก่อนที่เสียงจะจางลงไป ดังนั้นจึงลดความยาวของเพลงให้สั้นลงใน จากเดิมที่ยาว 6 นาที 33 วินาที
รายชื่อเพลง
เพลงทั้งหมดแต่งโดยอะเว็นจด์เซเวนโฟลด์
บลูแบนิสเตอส์
บลูแบนิสเตอส์ (Blue Banisters) คือสตูดิโออัลบั้มลำดับที่แปดของนักร้องและนักแต่งเพลงชาวอเมริกัน ลานา เดล เรย์ วางจำหน่ายในวันที่ 22 ตุลาคม ค.ศ. 2021 โดยค่ายโพลีดอร์และอินเตอร์สโคป หลังจากอัลบั้มก่อนหน้า เคมเทรลส์โอเวอร์เดอะคันทรีคลับ ประมาณเจ็ดเดือน อัลบั้มนี้ถูกผลิตโดยเดล เรย์ เอง และกับทีมผู้ผลิตอื่น ๆ เช่น แซ็กคารี ดอว์ส, ลอเรน ฮัมฟรีย์, ไมก์ ดีน, แบร์รี-เจมส์ โอนีลล์, ริก เนาเวลส์ และอีกมากมาย
ก่อนการเปิดตัวอัลบั้ม มีการปล่อยซิงเกิลออกมาก่อนจำนวนสองซิงเกิล ได้แก่ เพลงชื่อเดียวกันกับอัลบั้ม "บลูแบนิสเตอส์" และ "อาร์เคเดีย" นอกจากนี้ยังมีเพลง "เทกซ์บุก" และ "ไวลด์ฟลาวเวอร์ไวลด์ไฟร์" ที่ปล่อยออกมาในฐานะซิงเกิลโปรโมทก่อนเปิดตัวอัลบั้ม อัลบั้ม"บลูแบนิสเตอส์" ทำอันดับสูงสุดบนชาร์ตบิลบอร์ด 200 ของสหรัฐอเมริกาที่อันดับแปด และยังคว้าอันดับหนึ่งบนชาร์ตอัลบั้มในอาร์เจนตินาและเนเธอร์แลนด์ ได้อีกด้วย อัลบั้มนี้ได้รับการวิจารณ์ในเชิงบวกจากนักวิจารณ์ดนตรี ซึ่งส่วนใหญ่ชมเชยเนื้อเพลงที่มีความลุ่มลึกของเดล เรย์
เดอะสปาคูซัตสึ กุมมะ
เดอะสปาคูซัตสึ กุมมะ (ザスパクサツ群馬; Thespakusatsu Gunma) เป็นสโมสรฟุตบอลระดับอาชีพ ซึ่งตั้งอยู่ที่จังหวัดกุมมะในประเทศญี่ปุ่น ทีมนี้เข้าแข่งขันรายการเจลีก ดิวิชัน 2 ซึ่งเป็นฟุตบอลลีกอาชีพระดับสองในประเทศญี่ปุ่น
ประวัติ
สโมสรนี้ได้รับการก่อตั้งเมื่อปี ค.ศ. 1995 ที่เมืองคูซัตสึ ซึ่งเป็นหนึ่งในรีสอร์ทสปาที่รู้จักมากที่สุดในประเทศญี่ปุ่น โดยใช้ชื่อสโมสรฟุตบอลลิเอซอนคูซัตสึในปี ค.ศ. 1995 ที่ซึ่งผู้เล่นเป็นนักศึกษาของฮิงาชินิฮงซอกเกอร์อคาเดมี ซึ่งเป็นวิทยาลัยการฝึกอบรมเฉพาะทาง เมื่อโรงเรียนปิดตัวในปี ค.ศ. 1999 เนื่องจากปัญหาทางการเงิน เหล่าผู้เล่นได้ตัดสินใจที่จะอยู่ในคูซัตสึและทำให้สโมสรดำรงอยู่ ในปี ค.ศ. 2002 สโมสรได้รับการจัดตั้งขึ้นในชื่อสโมสรฟุตบอล เค.เค. คูซัตสึอนเซ็ง กับการส่งเสริมในอนาคตเพื่อการแข่งเจลีก และลงมติยอมรับชื่อทีมใหม่คือเดอะสปาคูซัตสึ (ザスパ草津 zasupa kusatsu) ซึ่งชื่อนี้โดยทั่วไปหมายถึง"เดอะสปา คูซัตสึ" (The Spa, Kusatsu)
เนื่องจากข้อจำกัดของเจลีกเกี่ยวกับสนามกีฬา พวกเขาเล่นที่โชดะโชยุสเตเดียมกุมมะ (กรีฑาสถานชิกิชิมะ) ในบริเวณใกล้เคียงมาเอบาชิ ซึ่งเป็นเมืองหลักของจังหวัดนับตั้งแต่ได้รับการเลื่อนตำแหน่งสู่การแข่งเจลีก ดิวิชัน 2 จากฤดูกาล 2005
ตั้งแต่วันที่ 1 กุมภาพันธ์ ค.ศ. 2013 ทางสโมสรได้ลงมติใช้ชื่อทีมใหม่คือ"เดอะสปาคูซัตสึ กุมมะ" เพื่อให้ความรู้สึกที่ว่าสโมสรทำหน้าที่เป็นตัวแทนของจังหวัดกุมมะทั้งหมด ขณะที่ยังคงไว้ซึ่งชื่อของ"คูซัตสึ" รวมทั้งโลโก้ของสโมสรด้วยเช่นกัน
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
'''การเลือกตั้งสมาชิกสภาผู้แทนราษฎรจังหวัดกำแพงเพชร พ.ศ. 2550''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
คะแนนรวมทั้งหมดในกลุ่มจังหวัดที่ 1
กลุ่มจังหวัดที่ 1 ประกอบไปด้วยจังหวัดเชียงราย จังหวัดแม่ฮ่องสอน จังหวัดเชียงใหม่ จังหวัดพะเยา จังหวัดน่าน จังหวัดลำปาง จังหวัดลำพูน จังหวัดแพร่ จังหวัดสุโขทัย จังหวัดตาก และจังหวัดกำแพงเพชร จำนวน 11 จังหวัด
! colspan=2 | พรรค ! คะแนนเสียง ! ร้อยละ
คะแนนรวมเฉพาะจังหวัดกำแพงเพชร
ผลการเลือกตั้งสมาชิกสภาผู้แทนราษฎรแบบสัดส่วน จังหวัดกำแพงเพชร
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอเมืองกำแพงเพชร อำเภอพรานกระต่าย อำเภอคลองลาน อำเภอลานกระบือ อำเภอปางศิลาทอง และอำเภอโกสัมพีนคร
โหมกูณฑ์
โหมกูณฑ์ (होम) หรือ บางครั้งสะกดทับศัพท์ว่า พิธีโฮมัม เป็นพิธีกรรมบูชาในศาสนาฮินดู โดยพราหมณ์จะนำสิ่งของเครื่องบูชาต่าง ๆ เช่น ไม้ เครื่องหอม สมุนไพร ธัญพืช ดอกไม้ เนย น้ำผึ้ง น้ำมันเนย ข้าว ขนม ผลไม้ อัญมณี พวงมาลัย รวมถึงพัสตราภรณ์ เช่น ส่าหรี และโทรตี้ เป็นต้น ลงไปเผาในกองกูณฑ์ที่ลุกโชนด้วยไฟ ซึ่งถือเป็นการถวายเครื่องบูชาผ่านทางพระอัคนี (ไฟ) ไปสู่พระเป็นเจ้าองค์ที่ประกอบพิธีบูชา โดยแต่ละขั้นตอน พราหมณ์จะสาธยายพระเวท และมนตรากำกับไปด้วยตลอดทั้งพิธี
มุฮัมมัด บิน ซัลมาน
เจ้าชายมุฮัมมัด บิน ซัลมาน บิน อับดุลอะซีซ อาล ซะอูด (محمد بن سلمان بن عبدالعزيز آل سعود; Mohammad bin Salman bin Abdulaziz Al Saud; พระราชสมภพ 31 สิงหาคม 2528) เป็นสมาชิกพระบรมวงศานุวงศ์ดำรงตำแหน่งพระอิสริยยศมกุฎราชกุมารแห่งซาอุดีอาระเบีย นายกรัฐมนตรีแห่งซาอุดีอาระเบีย และทรงเคยดำรงตำแหน่งรองนายกรัฐมนตรี และรัฐมนตรีว่าการกระทรวงกลาโหมที่อายุน้อยที่สุดในโลกจนกระทั่งปี 2565 มุฮัมมัด บิน ซัลมานยังเป็นประธานสภาเพื่อกิจการเศรษฐกิจและการพัฒนา มีการกล่าวถึงพระองค์ว่าทรงเป็นอำนาจเบื้องหลังราชบัลลังก์ของสมเด็จพระราชาธิบดีซัลมานพระราชบิดา พระองค์ได้รับแต่งตั้งเป็นมกุฎราชกุมารในเดือนมิถุนายน 2560 หลังพระราชชนกตัดสินพระทัยถอดมุฮัมมัด บิน นาเยฟ ออกจากตำแหน่งทั้งหมด ทำให้พระองค์ได้รับการสถานะขึ้นเป็นรัชทายาทโดยชอบธรรม
ประเทศไนจีเรียในโอลิมปิกเยาวชนฤดูร้อน 2014
ประเทศไนจีเรีย วางแผนที่จะเข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน แต่ในวันที่ 13 สิงหาคม ค.ศ.2014 ได้ถอนตัวออกจากการแข่งขันเนื่องจากแรงกดดันจากทางการจีนในความพยายามที่จะป้องกันไม่ให้การแพร่ระบาดของเชื้ออีโบลาจากแอฟริกาตะวันตกเข้ามาในประเทศของตน
กรีฑา
ผลการแข่งขันดังนี้ :
วอลเลย์บอลชายหาด
ผลการแข่งขันดังนี้ :
จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดนครสวรรค์ พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 6 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2562 โดยในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดนครสวรรค์
! colspan=2 | พรรค ! คะแนนเสียง ! ร้อยละ
เขต 1
เขตเลือกตั้งที่ 1 ประกอบด้วยอำเภอเมืองนครสวรรค์ (ยกเว้นตำบลพระนอน ตำบลหนองปลิง ตำบลหนองกรด ตำบลหนองกระโดน และตำบลบ้านแก่ง)
เขต 2
เขตเลือกตั้งที่ 2 ประกอบด้วยอำเภอโกรกพระ อำเภอพยุหะคีรี และอำเภอเมืองนครสวรรค์ (เฉพาะตำบลพระนอน ตำบลหนองปลิง ตำบลหนองกรด ตำบลหนองกระโดน และตำบลบ้านแก่ง)
วอลเลย์บอลหญิงชิงแชมป์อเมริกาใต้ รุ่นอายุไม่เกิน 22 ปี 2014
วอลเลย์บอลหญิงชิงแชมป์อเมริกาใต้ รุ่นอายุไม่เกิน 22 ปี 2014 (2014 Women's U22 South American Volleyball Championship) เป็นครั้งแรกของการแข่งขัน ระหว่างวันที่ 20–24 สิงหาคม ที่เมืองโปปายัน, ประเทศโคลอมเบีย
จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
เขต 3
เขตเลือกตั้งที่ 3 ประกอบด้วยอำเภอบรรพตพิสัย อำเภอเก้าเลี้ยว และอำเภอชุมแสง
เขต 4
เขตเลือกตั้งที่ 4 ประกอบด้วยอำเภอหนองบัว อำเภอท่าตะโก และอำเภอไพศาลี (ยกเว้นตำบลโพธิ์ประสาท ตำบลสำโรงชัย และตำบลตะคร้อ)
เขต 5
เขตเลือกตั้งที่ 5 ประกอบด้วยอำเภอตาคลี อำเภอตากฟ้า และอำเภอไพศาลี (เฉพาะตำบลโพธิ์ประสาท ตำบลสำโรงชัย และตำบลตะคร้อ)
เขต 6
เขตเลือกตั้งที่ 6 ประกอบด้วยอำเภอลาดยาว อำเภอแม่วงก์ อำเภอแม่เปิน และอำเภอชุมตาบง
กานาฉ่าย
กานาฉ่าย (olive pickled green mustard with mushroom) เป็นอาหารเครื่องเคียงของแต้จิ๋วที่มีมาแต่โบราณ สันนิษฐานว่าอาจมีถิ่นกำเนิดที่มณฑลเสฉวนของจีน มีสีดำและชุ่มไปด้วยน้ำมัน มีรสชาติกลมกล่อมที่เป็นเอกลักษณ์ ในประเทศไทยนิยมทานในหมู่คนไทยเชื้อสายจีน และในต่างประเทศ เช่น ชาวไต้หวันและคนเชื้อสายจีนทั่วโลก สามารถทานในช่วงเทศกาลกินเจและเก็บไว้รับประทานได้นาน นิยมนำมาทานคู่กับข้าวต้ม เพื่อเพิ่มรสชาติให้อร่อยยิ่งขึ้น บางครั้งนำมาผัดกับข้าวสวยหรือเนื้อหมูสับกิน ด้านสรรพคุณ กาน่าฉ่ายช่วยขับร้อนถอนพิษ แก้ร้อนใน ช่วยให้ชุ่มคอ
กานาฉ่ายมีส่วนผสมของผักกาดปลีหรือผักเคลดองสับ ลูกสมอจีนดอง (ลูกกานาดอง) และเห็ดหอม อาจเติมกระเทียมสับทอด นำมาตุ๋นด้วยน้ำมัน และเคี่ยวจนได้ที่ ขั้นตอนสำคัญในการเคี่ยวคือการควบคุมความร้อนและเทคนิคการทุบด้วยตะหลิว
กานาฉ่ายไม่เพียงมีคุณค่าทางโภชนาการ แต่ยังมีคุณค่าด้านทางประวัติศาสตร์วัฒนธรรมอีกด้วย หลังจากเปิดซัวเถาเป็นเมืองท่าสำคัญ ชาวเฉาซ่านเดินทางข้ามมหาสมุทรออกไปทำงานและค้าขาย ได้นำกานาฉ่ายไปยังประเทศต่าง ๆ ในเอเชียตะวันออกเฉียงใต้ด้วย คนแต้จิ๋วในต่างประเทศเรียกกานาฉ่ายว่า "อาหารคิดถึงบ้าน" (思乡菜) ซึ่งทำให้ชาวแต้จิ๋วในต่างแดนมีวัฒนธรรมบ้านเกิดที่แข็งแกร่งขึ้น ในประเทศไทยหาซื้อได้ตามตลาดย่านคนจีน ทั้งแบบตักแบ่งและบรรจุในผลิตภัณฑ์หลากหลาย
พระวรวงศ์เธอ พระองค์เจ้านิลวรรณ
ในรัชกาลที่ 5 ทรงได้รับโปรดเกล้าฯ ให้เฉลิมพระยศเป็น พระวรวงศ์เธอ พระองค์เจ้านิลวรรณ เมื่อปีระกา พ.ศ. 2438 พระองค์เจ้านิลวรรณ ทรงเป็นแม่กองก่อสร้างสุสานหลวงวัดราชบพิธสถิตมหาสีมารามราชวรวิหารภายหลังพระเจ้าบรมวงศ์เธอ กรมหมื่นภูธเรศธำรงศักดิ์ แม่กองงานพระองค์แรกสิ้นพระชนม์ในปี พ.ศ. 2440 นอกจากนี้ยังได้ทรงช่วยงานพระเจ้าบรมวงศ์เธอ กรมหมื่นอดุลยลักษณสมบัติ ซึ่งเป็นพระบิดา ในขณะทรงบังคับบัญชาการกรมช่างศิลาแลกรมแสง และในรัชสมัยพระบาทสมเด็จพระจุลจอมเกล้าเจ้าอยู่หัว ได้รับราชการในการช่างแสงและการจรต่างๆ รวมถึงยังได้เป็นผู้กำกับช่างแต่งพระบรมรูปพระบาทสมเด็จพระเจ้าอยู่หัว รัชกาลที่ 1 ถึงรัชกาลที่ 4 ในเวลาเมื่อหล่อแล้วเสร็จนั้น
ในปี พ.ศ. 2436 (ร.ศ.111) พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ แต่งตั้งหม่อมเจ้านิลวรรณ เป็น องคมนตรี
ปีสาม
ในโรงเรียนที่อังกฤษและเวลส์ ปีสาม เป็นปีการศึกษาที่สาม หลังจาก รีเซ็ปชั่น ช่วงอายุของเด็ก อยู่ระหว่าง 7 - 8 ปี นี่เป็นปีการศึกษาแรกของช่วงชั้นที่ 2
ใน ไอร์แลนด์เหนือ และสกอตแลนด์ ป.3 (P3) เป็นปีที่สองของ การศึกษาภาคบังคับ และโดยปกติ นักเรียนในชั้นนี้ มีอายุ 6 - 7 ปี
ปลาลิ้นควายเกล็ดลื่น
ปลาลิ้นควายเกล็ดลื่น หรือ ปลาลิ้นเสือ (Largetooth flounder; ) ปลาทะเลชนิดหนึ่ง จำพวกปลาซีกเดียวหรือปลาลิ้นหมา ในวงศ์ปลาลิ้นเสือ (Paralichthyidae) โดยถือเป็นชนิดต้นแบบของสกุล Pseudorhombus ด้วย
เป็นปลาทะเลที่มีรูปทรงภายนอกดูมนคล้ายใบไม้หรือขนุน ลำตัวด้านข้างแบน ด้านที่มีสีเข้มอยู่ทางซีกซ้ายและมีตาทั้งสองข้างอยู่ด้านเดียวกัน ปากค่อนข้างกว้าง ฟันเล็กแหลม ครีบหลังและครีบก้นยาว ครีบอกและครีบท้องมีขนาดเล็ก ครีบหางเป็นเหลี่ยม ลำตัวทางซีกซ้ายมีสีน้ำตาลปนดำและมีรอยแต้มสีดำอยู่ 2 จุด เป็นปลาหน้าดินที่อาศัยอยู่ตามพื้นน้ำในท้องทะเล พบแพร่กระจายอยู่ในภูมิภาคอินโด-แปซิฟิก ในน่านน้ำไทยพบตามบริเวณชายฝั่งทะเลทั่วไปในอ่าวไทย บางครั้งอาจพบได้ในแม่น้ำที่ต่อกับทะเล กินอาหารจำพวกสัตว์น้ำหน้าดินขนาดเล็ก เช่น ลูกกุ้ง, ลูกปลา, หนอนทะเล มีความยาวเต็มที่ประมาณ 20–30 เซนติเมตร
เป็นปลาที่ใช้ประโยชน์ในเชิงพาณิชย์เพื่อการบริโภคเป็นปกติ
กาตาร์สตาส์ลีก
กาตาร์สตาร์สลีก (Qatar Stars League) ซึ่งเป็นที่รู้จักกันทั่วไปในชื่อ คิว-ลีก เป็นลีกฟุตบอลสูงสุดของประเทศกาตาร์ ก่อตั้งในปี ค.ศ. 1963
นิวเคลียร์
นิวเคลียร์ อาจหมายถึง
พ.ศ. 2495
พุทธศักราช 2495 ตรงกับปีคริสต์ศักราช 1952 เป็นปีอธิกสุรทินที่วันแรกเป็นวันอังคารตามปฏิทินเกรกอเรียน และเป็น
จตุรเทพ
จตุรเทพ หรือ สี่ราชาสวรรค์ (Four Heavenly Kings) แห่งวงการเพลงจีนกวางตุ้ง หรือ สี่มหาเทวราช เป็นฉายาที่ใช้เรียกกลุ่มศิลปินนักร้องชายชาวฮ่องกงที่มีชื่อเสียงที่สุดในยุคทศวรรษที่ 90s ประกอบด้วย จาง เสฺวโหย่ว (Jacky Cheung) หลิว เต๋อหัว (Andy Lau) กัว ฟู่เฉิง (Aaron Kwok) และ หลี่หมิง (Leon Lai)
หนังสือพิมพ์โอเรียนทัล เดลีนิวส์ (Oriental Daily News) ตั้งฉายานี้ขึ้นในปี ค.ศ.1992 เพื่อยกย่องนักร้องชายฮ่องกง 4 คน ที่มียอดขายแผ่นเสียง ยอดจัดคอนเสิร์ต ยอดขอเพลงจากรายการวิทยุ (Entertainment / Artist - อุตสาหกรรมเพลงป็อปของเกาะฮ่องกง) สูงสุดในสมัยนั้น โดยฉายานี้ได้รับแนวคิดมาจากเทพผู้พิทักษ์ประตูสวรรค์ 4 ทิศ ในพุทธศาสนาเรียกนามว่า ท้าวจตุโลกบาล ซึ่งถูกนำมาตั้งเป็นฉายาของนักร้องผู้โด่งดังทั้งสี่ในนาม จตุรเทพ
จากความสำเร็จของจตุรเทพของเกาะฮ่องกง ทำให้ทางเกาะไต้หวันนำความสำเร็จนี้ไปต่อยอดกับนักร้องวัยรุ่นป็อปไอดอลภาษาจีนกลาง 4 คน ที่โด่งดังมากในเกาะไต้หวัน ซึ่งประกอบไปด้วย หลิน จื้ออิ่ง ทะเกะชิ คะเนะชิโระ ซู โหย่วเผิง และอู๋ ฉีหลง
ประวัติ
ในวงการเพลงป็อปฮ่องกง (Canto-pop ; ภาษาจีน : 粵語流行音樂 : a contraction of "Cantonese pop music" or  HK-pop ; Hong Kong pop music) ประชากรชาวฮ่องกงใช้ภาษาจีนกวางตุ้ง เป็นภาษาประจำถิ่น เริ่มต้นจากยุคทศวรรษที่ 20 (1920s to 1950s : Shanghai origins) ต่อเนื่องยาวนานมาถึงยุคทศวรรษที่ 60 ( 1960s : Cultural acceptance) ได้รับความนิยมเป็นอย่างมากในกลุ่มประเทศแถบเอเชียแปซิฟิค มีประเทศที่เป็นตลาดใหญ่หลายประเทศ อาทิเช่น จีนแผ่นดินใหญ่, ไต้หวัน , ญี่ปุ่น , เกาหลีใต้ , เวียดนาม , มาเลเชีย , สิงคโปร์ และชาวจีนโพ้นทะเล ฯลฯ เป็นต้น
รักนาร์ กลาวัน
รักนาร์ กลาวัน (Ragnar Klavan; เกิดวันที่ 30 ตุลาคม ค.ศ. 1985) เป็นนักฟุตบอลชาวเอสโตเนีย ปัจจุบันเล่นในตำแหน่งเซ็นเตอร์แบ็กให้กับคัลยารีกัลโชในเซเรียอา และทีมชาติเอสโตเนีย
จตุรเทพ
ประวัติ
เข้าสู่ยุคทศวรรษที่ 70 เป็นยุคก่อกำเนิดเพลงจีนกวางตุ้งแนวเพลงสากล และเป็นยุคทองของเพลงจีนจากละครซีรีส์ (1970s : Beginning of the Golden Age : Rise of television and the modern industry ) โดยเฉพาะเพลงประกอบละครซีรีส์จากค่ายสถานีโทรทัศน์ทีวีบี(TVB) ศิลปินนักร้องที่โด่งดังในยุคนี้ นักร้องฝ่ายหญิง เช่น วัง หมิงเฉวียน (Liza Wang), Lydia Shum , Teresa Cheung , Felicia Wong วงการเพลงป็อปฮ่องกงให้ฉายานักร้องฝ่ายหญิงสี่คนนี้ว่า "สี่ดอกไม้งามแห่งเพลงจีนภาษากวางตุ้ง" (The Four Golden Flowers) , Paula Tsui , Sandra Lang , Jenny Tseng ฯลฯ  นักร้องฝ่ายชาย เช่น  หลอ เหวิน(Roman Tam) เจ้าของฉายา เจ้าพ่อแห่งเพลงจีนภาษากวางตุ้ง (Grand Godfather of Cantopop) , Joseph Koo , เจิ้ง เส้าชิว(Adam Cheng) , แซม ฮุย(Samuel Hui) เจ้าของฉายา God of Song  คนที่ 1 ของเกาะฮ่องกง , หลิน จื่อเสียง(George Lam) ฯลฯ  ศิลปินกลุ่ม(Boy band , Girl group) เช่น วงสตริงวัยรุ่น The Wynners (เดอะ วินเนอร์) เป็นต้น
รักนาร์ กลาวัน
ลิเวอร์พูล
ในวันที่ 20 กรกฎาคม ค.ศ. 2016 กลาวันย้ายจากเอาก์สบูร์กมาอยู่กับลิเวอร์พูลด้วยค่าตัว 4.2 ล้านปอนด์ เซ็นสัญญา 3 ปี โดยกลาวันได้สวมเสื้อหมายเลข 17
จตุรเทพ
ประวัติ
ยุคทศวรรษที่ 80 ถือเป็นยุคทองของวงการเพลงป็อปฮ่องกง (1980s : The Golden Age of Cantopop) เป็นยุคที่วงการเพลงป็อปฮ่องกง โด่งดังเป็นที่ยอมรับในวงกว้างระดับเอเชีย มีศิลปินนักร้องโด่งดังไปทั่วเอเชียอย่างมาก อย่างเช่น วงสตริงวัยรุ่น The Wynners (เดอะ วินเนอร์), วง Beyond (บียอนด์) ฯลฯ นักร้องฝ่ายชาย เช่น อลัน ทัม(Alan Tam) , เลสลี่ จาง(Leslie Cheung) , เฉิน ไปเฉียง(Danny Chan) ฯลฯ นักร้องฝ่ายหญิง เช่น เหมย เยี่ยนฟาง(Anita Mui) เจ้าของฉายา มาดอนน่าแห่งเอเชีย , Sally Yeh , Priscilla Chan , Sandy Lam ฯลฯ และมีศิลปินนักร้องที่โด่งดังข้ามยุคอีกหลายคน เช่น Paula Tsui , แซม ฮุย(Samuel Hui) , หลิน จื่อเสียง(George Lam) , Jenny Tseng เป็นต้น อลัน ทัม และ เลสลี่ จาง โดดเด่นที่สุดในยุคนี้ จึงเรียกขานกันว่า ยุคสองราชาเพลงจีน : Two kings of Canto - pop
การก่อตั้งกลุ่ม
เข้าสู่ยุคทศวรรษที่ 90 ศิลปินนักร้องชื่อดังจากยุค 80s- ความนิยมจางหายจากวงการเพลงป็อปฮ่องกง มีศิลปินนักร้องคนใหม่เริ่มได้รับความนิยมขึ้นมาแทนศิลปินจากยุค 80s- หลายต่อหลายคน นักร้องฝ่ายชาย อาทิเช่น หลิว เต๋อหัว(Andy Lau), จาง เซียะโหย่ว(Jacky Cheung) เจ้าของฉายา God of Song คนที่ 2 แห่งเกาะฮ่องกง , หลี่หมิง(Leon Lai) , กัว ฟู่เฉิง(Aaron Kwok) , โจว หวาเจี้ยน(Wakin Chau) , หวัง เจี๋ย(Dave Wang) , หลี เคอะฉิน(Hacken Lee) , สวี่ จื้ออัน(Andy Hui) ฯลฯ นักร้องฝ่ายหญิง  อาทิเช่น  โจว ฮุ่ยหมิ่น(Vivian Chow) , Cass Phang , หวัง เฟย(Faye Wong) เจ้าของฉายา ราชินีเพลงจีนกวางตุ้ง ยุค 90s , เฉิน ฮุ่ยหลิน(Kelly Chen) , เจิ้ง ซิ่วเหวิน(Sammi Cheng) เป็นต้น
ในปี ค.ศ.1990 หลิว เต๋อหัว(Andy Lau) นักแสดงยอดนิยมแห่งวงการภาพยนตร์ เริ่มประสบความสำเร็จในผลงานเพลงคว้ารางวัลนักร้องยอดนิยมประจำปี 1990 มาครองได้สำเร็จเป็นครั้งแรก ในปี ค.ศ.1991 จาง เซียะโหย่ว(Jacky Cheung) นักร้องดาวรุ่งจากยุคทศวรรษที่ 80s- ประสบความสำเร็จในผลงานเพลงเป็นอย่างมาก คว้ารางวัลเพลงสองรางวัลใหญ่มาครองเพียงคนเดียว ได้แก่ นักร้องยอดเยี่ยมแห่งปี 1991, รางวัลเพลงยอดนิยมประจำปี 1991 และในปีเดียวกันนี้ หลี่หมิง(Leon Lai) อดีตนักร้องประกวดจากยุคทศวรรษที่ 80s- แต่โด่งดังในฐานะนักแสดงค่ายสถานีโทรทัศน์ทีวีบี(TVB) ออกอัลบั้มเพลงจีนภาษากวางตุ้ง "Its Love. Its Destiny" ฮิตถล่มทลายติดอันดับอัลบั้มขายดีประจำปี 1991 และคว้ารางวัลนักร้องยอดนิยม(เหรียญเงิน)ประจำปี 1991 และกัว ฟู่เฉิง(Aaron Kwok) อดีตแดนเซอร์(นักเต้น) และนักแสดงค่ายสถานีโทรทัศน์ทีวีบี(TVB) ในยุคทศวรรษที่ 80s- ออกซิงเกิ้ลเพลง และอัลบั้มแนวป็อปแดนซ์ภาษาจีนกวางตุ้ง ประสบความสำเร็จโด่งดังมาก มีท่าเต้นที่โดดเด่นจนเป็นกระแสไปทั่วเกาะฮ่องกง ได้รับรางวัลเพลงแด๊นซ์ยอดเยี่ยมแห่งปี 1991
รักนาร์ กลาวัน
ลิเวอร์พูล
ในวันที่ 1 มกราคม ค.ศ. 2018 กลาวันสร้างประวัติศาสตร์เป็นนักฟุตบอลชาวเอสโตเนียคนแรกที่ยิงประตูในพรีเมียร์ลีก หลังจากทำประตูชัยในช่วงทดเวลาบาดเจ็บ นัดที่ ลิเวอร์พูล เอาชนะ เบิร์นลีย์ ที่เทิร์ฟมัวร์ 2-1
คัลยารี
ในวันที่ 17 สิงหาคม ค.ศ. 2018 กลาวันย้ายไปร่วมทีมคัลยารีด้วยค่าตัว 2 ล้านปอนด์ และได้ลงเล่นนัดแรกในเซเรียอาเมื่อวันที่ 26 สิงหาคม ในนัดที่เปิดบ้านเสมอกับซัสซูโอโลกัลโช 2–2
จตุรเทพ
การก่อตั้งกลุ่ม
ต่อมาหนังสือพิมพ์โอเรียนทัล เดลินิวส์ รายงานข่าววงการเพลงฮ่องกงประจำปี 1992 พบว่านักร้องฝ่ายชายทั้ง 4 คนดังกล่าวมียอดขายแผ่นเสียง, ยอดจัดคอนเสิร์ต , ยอดขอเพลงจากรายการวิทยุ(Entertainment / Artist) สูงที่สุด หรือ มีการตลาดของอุตสาหกรรมเพลงป็อป ของเกาะฮ่องกงสูงที่สุดในรอบหลายปี จึงตั้งฉายาให้พวกเขาว่า "สี่ราชาสวรรค์แห่งเพลงจีนภาษากวางตุ้ง" หรือมีชื่อภาษาอังกฤษว่า "Four Heavenly Kings of Canto - pop" เปรียบเปรยพวกเขาทั้ง 4 คน เป็นนักร้องมือถือไมค์ ไฟส่องหน้า อยู่บนเวทีคอนเสิร์ต ประดุจเทพเจ้าเจิดจรัสบนฟากฟ้า จึงนำมารวมตัวกันเป็นกลุ่ม(Brand) "นักร้องจตุรเทพ" ที่โด่งดังและทรงอิทธิพลต่อวงการเพลงทั่วเอเชีย และเริ่มใช้เป็นแบรนด์นักร้องชายเพลงจีนของเกาะฮ่องกงออกสู่ตลาดเพลงเอเชีย และตลาดเพลงโลกตั้งแต่ปี 1993 เป็นต้นมา โดยเฉพาะอย่างยิ่ง จาง เสฺวโหย่ว(Jacky Cheung) และ หลิว เต๋อหัว(Andy Lau) เป็นนักร้องจากเอเชียที่ได้รับความนิยมติดอันดับ 1 ใน 25 Billboard(บิลบอร์ดชาร์ต) ของสหรัฐอเมริกาอีกด้วย วงการเพลงป๊อปฮ่องกง เรียกยุคทศวรรษที่ 90 นี้ว่า ยุค 4 ราชาเพลงจีน 1990s : Four Heavenly Kings era
ยุคปี 2000 มีศิลปินนักร้องหน้าใหม่ๆเกิดขึ้นมากมาย นักร้องฝ่ายชาย เช่น เซี๊ยะ ถิงฟง (Nicholas Tse), Stephy Tang , Kary Ng , Kenny Kwan , เฉิน อี้ซวิ่น(Eason Chan) เจ้าของฉายา God of Song คนที่ 3 แห่งเกาะฮ่องกง และ "King of Asian pop" ฯลฯ นักร้องฝ่ายหญิง เช่น Renee Li , โคโค่ ลี (Coco Lee) , หลง จู่เอ๋อ (Joey Yung) ฯลฯ ศิลปินกลุ่ม เช่น อาซา - อาเจียว สองสาววงทวินส์(Twins) เป็นต้น ในปี 2004 มีการยกย่องศิลปินนักร้องฝ่ายชาย ในนาม "New Four Heavenly Kings" หรือ "จตุรเทพ รุ่นใหม่" ประกอบด้วย หลี เคอะฉิน(Hacken Lee) , สวี่ จื้ออัน(Andy Hui) , กู่ จี้จี้(Leo Ku) , เอ็ดมอนด์ เหลียง(Edmond Leung) วงการเพลงป๊อปฮ่องกง เรียกสั้นๆว่า กลุ่ม "Big Four" หรือกลุ่ม "ชายสี่" เรียกยุคนี้ว่า วงการเพลงยุคใหม่  2000s : New era
ยุคปี 2010 หลังจากเกาะฮ่องกงกลับคืนสู่จีนแผ่นดินใหญ่ในปี 1997 เป็นส่วนหนึ่งของจีนแผ่นดินใหญ่โดยสมบูรณ์ในปี 2005 วงการเพลงป็อปฮ่องกงที่นิยมใช้ภาษาจีนกวางตุ้งซบเซาลงเป็นลำดับ เพลงจีนส่วนใหญ่หันมาใช้ภาษาจีนกลาง หรือ แมนดาริน (Mando-pop) ตามภาษาที่ใช้ในจีนแผ่นดินใหญ่ และเรียกเพลงจีนโดยรวมว่า "Chinese pop  music" (จีนตัวย่อ: 中文流行音乐 ; จีนตัวเต็ม : 中文流行音樂 ; พินอิน: zhōngwén liúxíng yīnyuè) หรือ ใช้คำย่อว่า C - pop
วงการเพลงป็อปฮ่องกง โด่งดังทั่วเอเชียและโดดเด่นในวงการเพลงโลกในยุคทศวรรษที่ 90 เป็นอย่างมาก โดยเฉพาะกลุ่มนักร้องจตุรเทพ (Four Heavenly Kings of Canto-pop) ซึ่งเป็นกลุ่มนักร้องชายที่ขับร้องทั้งเพลงจีนภาษากวางตุ้ง (Canto-pop) และเพลงภาษาจีนกลางหรือแมนดาริน (Mando-pop) จนพวกเขาได้รับการขนานนามว่าเป็น "กระบอกเสียงของคนจีน" (Chinese Speaking) แห่งทศวรรษที่ 90s เป็นที่รู้จักกว้างขวางในวงการเพลงโลกในนาม สี่ราชาแห่งวงการเพลงป็อปฮ่องกง (Four Kings of Hong Kong pop-music industry) และพวกเขายังได้รับยกย่องให้เป็น หนึ่งใน 10 นักร้องชายเพลงจีนภาษากวางตุ้งที่ยิ่งใหญ่ที่สุดในรอบ 30 ปี ของเกาะฮ่องกง ร่วมกับ แซม ฮุย(Samuel Hui), หลอ เหวิน(Roman Tam) , อลัน ทัม(Alan Tam) , เลสลี่ จาง(Leslie Cheung) , เฉิน อี้ซวิ่น(Eason Chan) และ หวัง กาคุย(Wong Ka Kui) นักร้องนำวง Beyond อีกด้วย
ราชาวดี
ราชาวดี (butterfly bush ; ) เป็นไม้ประดับในวงศ์ Buddlejaceae มีถิ่นกำเนิดทางตอนเหนือของอินเดียและจีน ลักษณะเป็นไม้ต้นขนาดเล็กถึงไม้พุ่ม สูง 2-5 เมตร ตามกิ่งมีขน ใบเป็นใบเดี่ยวรูปไข่ ออกตรงข้าม กว้าง 3.5-5 เซนติเมตร ยาว 5-7 เซนติเมตร โคนใบมน ปลายใบแหลม ขอบใบหยักฟันเลื่อยถี่ เนื้อใบหยาบ ท้องใบสีเขียวอมเทา มีขนสากหลังใบสีเขียว ดอกออกเป็นช่อตามซอกใบ ยาว 6-10 เซนติเมตร ดอกย่อยมีขนาดเล็กสีขาว โคนกลีบดอกเชื่อมติดกันเป็นหลอดสั้น ปลายแยกเป็น 4 กลีบ เกสรเพศผู้ 4 อัน ดอกมีกลิ่นหอม ผลเมื่อแก่แตกเป็น 2 ซีก ภายในมีเมล็ดขนาดเล็กจำนวนมาก ขยายพันธุ์ด้วยการเพาะเมล็ด ปักชำกิ่งและตอนกิ่ง
ธรรมปาล คุลาตี
ธรรมปาล คุลาตี (ਧਰਮਪਾਲ ਗੁਲਾਟੀ, 27 มีนาคม 1923 – 3 ธันวาคม 2020) หรือรู้จักในชื่อ มหาเศ ธรรมปาล คุลาตี เป็นนักธุรกิจชาวอินเดีย ผู้ก่อตั้งและซีอีโอของเอ็มดีเอช (ย่อมาจาก มหาเศน ดี หัตตี, Mahashian Di Hatti; ) บริษัทผู้ผลิตและจำหน่ายเครื่องเทศสัญชาติอินเดีย ธรรมปาลได้รับการยกย้องให้เป็น 'ราชาแห่งเครื่องเทศ' ในฐานะผู้ริเริ่มการผลิตเครื่องเทศป่นพร้อมใช้ ธรรมปาลได้รับปัทมภูษันในปี 2019
คุลาตีได้ก่อตั้งโรวเรียนขึ้น 20 แห่ง รวมถึงสร้างโรงพยาบาลขนาด 200 เตียงขึ้นในนิวเดลี  เขาเสียชีวิตในวันที่ 3 ธันวาคม 2020 ในนิวเดลี ด้วยอาการหัวใจวาย ด้วยวัย 97 ปี
มัตตีอา เปริน
มัตตีอา เปริน (Mattia Perin, ; เกิด 10 พฤศจิกายน ค.ศ. 1992) เป็นนักฟุตบอลชาวอิตาลี ปัจจุบันเล่นในตำแหน่งผู้รักษาประตูให้กับยูเวนตุส และทีมชาติอิตาลี
แหล่งข้อมูลอื่น
1992
จัตุรัสคิม อิล-ซ็อง
จัตุรัสคิม อิล-ซ็อง เป็นลานกว้างขนาดใหญ่ตั้งอยู่ใจกลางกรุงเปียงยาง เกาหลีเหนือ โดยเปิดใช้งานในเดือนสิงหาคม ค.ศ. 1954 ชื่อของจัตุรัสนั้นได้มาจากผู้นำเกาหลีเหนือคนแรกคิม อิล-ซ็อง มีพื้นที่ประมาณ 75,000 ตารางเมตร ซึ่งสามารถจุผู้คนมากกว่า 100,000 คน สถานที่นี้เป็นที่ทำการพรรคแรงงานเกาหลีและใช้ในการสวนสนามกองทัพเกาหลีเหนืออีกด้วย อีกทั้ง
ธนฉัตร ตุลยฉัตร
ธนฉัตร ตุลยฉัตร (เกิด 1 ธันวาคม พ.ศ. 2533) ชื่อเล่น อาร์ตี้ เป็นนักแสดงชาวไทย เป็นที่รู้จักจากบทบาท "บุญโชค" จากภาพยนตร์เรื่อง บุญชู 9
ประวัติ
ธนฉัตร ตุลยฉัตร จบระดับประถมศึกษาจากโรงเรียนอนุบาลขอนแก่น ระดับมัธยมศึกษาจากโรงเรียนขอนแก่นวิทยายน จบปริญญาตรีจากวิทยาลัยนิเทศศาสตร์ มหาวิทยาลัยรังสิต สาขาภาพยนตร์ วีดิทัศน์
อาร์ตี้ได้ไปเป็นดารารับเชิญให้กับละครเรื่อง "กลิ้งไว้ก่อนพ่อสอนไว้" รับบทเป็น "ชิดชัย" ต่อมาได้คัดเลือกให้รับบทเป็น บุญโชค ลูกของ บุญชู บ้านโข้ง (หนุ่ม-สันติสุข พรหมศิริ) และ โมลี (แหม่ม-จินตหรา สุขพัฒน์) ในภาพยนตร์ตลกเรื่อง บุญชู 9 ผลงานกำกับของบัณฑิต ฤทธิ์ถกล โดยในบทนี้คุณพ่อพาไปแคสการแสดง ซึ่งในวันที่รับสมัครหานักแสดงผู้มารับบทนี้นั้น ทางฝ่ายคุณพ่อของอาร์ตี้ลงทุนขับรถพาเจ้าตัวจากขอนแก่นมาที่กรุงเทพฯ ซึ่งอาร์ตี้ไม่เคยดูบุญชูมาก่อน และไม่รู้จักเลย ซึ่งตอนมาแคสได้บทพูดสั้น ๆ ว่า "สวัสดีจ้า ฉั่นบุญโชค ลูกบุญชู แม่โมลี" และด้วยหน้าตาไทยๆ ดูซื่อๆ และพูดอีสานได้ จึงได้รับบทบุญโชค และเซ็นสัญญากับไฟว์สตาร์ 5 ปี หลังจากนั้นเข้ามาเวิร์คช็อป 5 วัน ให้พูดภาษาสุพรรณและดูบุญชูทุกภาค จนมาเข้าฉากแรก ถ่ายทำที่สะพานสาทร และยังได้ร้องเพลงประกอบภาพยนตร์ในเพลง "เขิน" ที่เป็นเพลงเก่าของวงแกรนด์เอ็กซ์
ในปี พ.ศ. 2552 มีผลงานภาพยนตร์เรื่องที่ 2 คือเรื่อง Before Valentine ก่อนรัก...หมุนรอบตัวเรา รับบทเป็นโจ๊ก และในปีเดียวกันมีผลงานภาพยนตร์เรื่อง อนึ่ง คิดถึงเป็นอย่างยิ่ง
ภาพยนตร์
2565 The Lake บึงกาฬ รับบท เก่ง
วัดท้าวอู่ทอง (จังหวัดปราจีนบุรี)
วัดท้าวอู่ทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกไม้ลาย อำเภอเมืองปราจีนบุรี จังหวัดปราจีนบุรี
ประวัติของวัดมีเรื่องเล่าสืบกันมาว่า วัดท้าวอู่ทองสร้างเมื่อประมาณ พ.ศ. 2000 โดยราษฏรที่อพยบหนีโรคอหิวาห์มาจากเมืองอู่ทอง โดยตายายคู่หนึ่ง ที่อพยพหนีโรคอหิวาห์มาจากเมืองอู่ทอง โดยนำเงินที่สมเด็จพระรามาธิบดีที่ 1 (พระเจ้าอู่ทอง) พระราชทานทรัพย์มาให้จำนวนมาก ใช้ในการก่อสร้างวัดแห่งนี้ จึงตั้งชื่อตามพระนามของพระองค์ เพื่อเป็นการเทิดทูนและเฉลิมพระเกียรติ อย่างไรก็ดีข้อมูลจากสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 1921 ได้รับพระราชทานวิสุงคามสีมาเมื่อ พ.ศ. 2420
โบราณสถานที่สำคัญของวัดคือ มณฑปรูปทรงสี่เหลี่ยม ตัวอาคารเป็นคอนกรีต คล้ายศิลปตะวันตก ขนาดตัวอาคารวัดโดยรอบได้ 130 เมตร สูง 10 เมตร สร้างเมื่อปี พ.ศ. 2453 ภายในอาคารเป็นที่ประดิษฐานพระพุทธรูปปางสมาธิ 4 องค์ (พระพุทธรูปทั้ง 4 องค์ ศิลปะอู่ทอง ทรงพระนามว่า พระกกุสันธพุทธเจ้า พระโกนาคมณพุทธเจ้า พระกัสสปพระพุทธเจ้า พระศรีศากยมุนีโคดมพุทธเจ้า) สูง 6–8 เมตร มีพุทธลักษณะงดงาม ประทับนั่งหันพระปฤษฎางค์ (ด้านหลัง) เข้าหากัน นอกจากนั้นวัดยังมีต้นตะเคียนทองที่ได้รับเลือกเป็นรุกข มรดกของแผ่นดิน มีอายุกว่า 600 ปี
สิทธิครอบครองและพกพาอาวุธ
สิทธิครอบครองและพกพาอาวุธ หรือมักเรียกสั้น ๆ ว่า สิทธิพกพาอาวุธ เป็นสิทธิของบุคคลในการครอบครองอาวุธเพื่อพิทักษ์ชีวิต เสรีภาพและทรัพย์สิน ความมุ่งหมายของสิทธิปืนคือเพื่อป้องกันตน รวมทั้งเป็นหลักประกันต่อต้านทรราช ตลอดจนเพื่อกิจกรรมล่าสัตว์และการกีฬา มีประเทศที่รับรองสิทธิครอบครองและพกพาอาวุธ ได้แก่ เช็กเกีย กัวเตมาลา สวิตเซอร์แลนด์ ยูเครน สหรัฐ และเยเมน
ปรากฏการบรรจุสิทธิดังกล่าวในรัฐธรรมนูญลายลักษณ์อักษรไม่บ่อยนัก ในปี ค.ศ. 1875 พบว่า ร้อยละ 17 ของรัฐธรรมนูญของประเทศต่าง ๆ มีสิทธิพกพาอาวุธ นับแต่ต้นคริสต์ศตวรรษที่ 20 สัดส่วนดังกล่าวลดลงเหลือน้อยกว่าร้อยละ 9 และลดลงอย่างต่อเนื่อง การศึกษาของทอม กินสเบิร์ก และคณะ พบว่า มีรัฐธรรมนูญเพียง 15 ฉบับ (ใน 9 ประเทศ) ที่ระบุสิทธิพกพาอาวุธอย่างชัดแจ้ง เกือบทั้งหมดเป็นรัฐธรรมนูญในลาตินอเมริกา และส่วนใหญ่มาจากคริสต์ศตวรรษที่ 19
พาราไดซ์เพเพอส์
พาราไดซ์เพเพอร์ส์ (Paradise Papers) เป็นชุดเอกสารอิเล็กทรอนิกส์ลับ 13.4 ล้านฉบับ ที่เกี่ยวข้องกับการลงทุนนอกฝั่งซึ่งรั่วไหลสู่หนังสือพิมพ์เยอรมัน ซึดดอยท์เชอไซทุง หนังสือพิมพ์ดังกล่าวแบ่งปันข้อมูลกับกลุ่มนักหนังสือพิมพ์สืบสวนระหว่างประเทศ (International Consortium of Investigative Journalists) และรายละเอียดบางส่วนต่อสาธารณะในวันที่ 5 พฤศจิกายน 2560 เอกสารดังกล่าวมาจากบริษัทกฎหมายนอกฝั่ง แอปเปิลบาย ผู้จัดหาบริการบริษัท เอสเตราและเอเชียซิตีทรัสต์ และสำนักทะเบียนธุรกิจในเขตอำนาจภาษี 19 เขต เอกสารเหล่านี้มีชื่อบุคคลและบริษัทกว่า 120,000 คน และบริษัท ในบรรดาผู้ที่ถูกเปิดเผยชื่อได้แก่ พระราชินีนาถเอลิซาเบธที่ 2, ควน มานูเอล ซานโตส ประธานาธิบดีโคลัมเบีย และวิลเบอร์ รอส รัฐมนตรีว่าการกระทรวงพาณิชย์สหรัฐ
การโจมตีฟูมิโอะ คิชิดะ
ในวันที่ 15 เมษายน ค.ศ. 2023 เกิดการโจมตี ฟูมิโอะ คิชิดะ นายกรัฐมนตรีญี่ปุ่น ขณะกำลังเยี่ยมเมืองวากายามะในภูมิภาคคันไซของประเทศญี่ปุ่น
ภูมิหลัง
ในเดือนกันยายน ค.ศ. 2022 ชูเฮ คิชิโมโตะ สมาชิกผู้แทนราษฎรวากายามะเขต 1 ตัดสินใจไม่ลงรับสมัครเลือกตั้งผู้ว่าราชการจังหวัดวากายามะ ด้วยเหตุนี้จึงกำหนดให้มีการเลือกตั้งซ่อมในวากายามะเขต 1 ในวันที่ 23 เมษายน ค.ศ. 2023 โดยที่ฮิโรฟูมิ คาโด อดีตสมาชิกผู้แทนราษฎรจากพรรคเสรีประชาธิปไตย ลงรับสมัครเลือกตั้งซ่อม คิชิดะจึงไปช่วยหาเสียงให้แก่เขาที่วากายามะในฐานะของประธานพรรคเสรีประชาธิปไตย
เหตุการณ์
ในวันที่ 15 เมษายน ค.ศ. 2023 ขณะที่นายกรัฐมนตรีญี่ปุ่น ฟูมิโอะ คิชิดะ กำลังปราศรัยอยู่ในเมืองวากายามะเพื่อหาเสียงให้แก่นักการเมืองพรรคเสรีประชาธิปไตยที่ลงรับสมัครเลือกตั้งซ่อม เกิดระเบิดจากสิ่งที่ได้รับการระบุว่าเป็น "ไปป์บอมบ์" ห่างจากคิชิดะราว 1 เมตร เขาไม่ได้รับบาดเจ็บจากแรงระเบิดและได้รับการอพยพออกจากพื้นที่ มีเพียงเจ้าหน้าที่ตำรวจที่ได้รับบาดเจ็บ อุปกรณ์ระเบิดตกใกล้คิชิดะและใช้เวลาหลายวินาทีกว่าจะทำงาน หลังเกิดเหตุระเบิด ผู้คนหนีเมื่อคิชิดะอพยพออก ขณะที่ผู้ก่อการกำลังเตรียมที่จะขว้างระเบิดลูกที่สอง ชาวประมงท้องถิ่นจับตัวไว้ได้ก่อน ผู้ก่อการถูกจับกุม ณ ที่เกิดเหตุโดยเจ้าหน้าที่ตำรวจนอกเครื่องแบบหลังโยนอุปกรณ์อันควรสงสัยว่าจะ "ขัดขวางการประกอบกิจการ" (obstruction of business) มีการบันทึกวิดีโอด้วยกล้องตลอดเหตุการณ์ อ้างถึงชาวบ้านที่อาศัยอยู่ในละแวกที่พักของผู้ก่อการในจังหวัดเฮียวโงะ เขาเป็นคนเงียบและอ่อนโยน
หลังการเกิดเหตุการณ์ คิชิดะระบุว่า "ผมขออภัยที่ทำให้หลายคนต้องเป็นกังวล เรากำลังอยู่ในห้วงการเลือกตั้งที่สำคัญของประเทศเรา พวกเราต้องผ่านเหตุการณ์นี้ไปให้ได้" เหตุการณ์นี้เกิดขึ้นไม่เกิน 1 ปีให้หลังการลอบสังหารของอดีตนายกรัฐมนตรี ชินโซ อาเบะ เมื่อวันที่ 8 กรกฎาคม ค.ศ. 2022
ประเทศนาอูรูในโอลิมปิกเยาวชนฤดูร้อน 2014
ประเทศนาอูรู เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาตินาอูรูเป็นผู้ทำหน้าที่ในการส่งนักกีฬาเข้าร่วมแข่งขันจำนวน 2 คน ใน 2 ชนิดกีฬา ผลการแข่งขันครั้งนี้ประเทศนาอูรูไม่ได้รับเหรียญรางวัล
กรีฑา
ผลการแข่งขันดังนี้ :
ยกน้ำหนัก
ผลการแข่งขันดังนี้ :
อีช็อน
อีช็อน (이천) เป็นเมืองในจังหวัดคย็องกี ประเทศเกาหลีใต้ มีชื่อคล้ายกับเมืองอินช็อน ซึ่งมีสถานะเป็นมหานครของเกาหลีใต้ เมืองอีช็อนมีพื้นที่ติดกับอำเภอยอจู, เมืองควังจู, เมืองยงอิน และเมืองอันซ็อง ของจังหวัดคย็องกี และยังมีพื้นที่ติดกับอำเภออึมซ็องของจังหวัดชุงช็องเหนือด้วย อิช็อนมีชื่อเสียงในเกาหลีใต้เรื่องเซรามิกร่วมกับเมืองยอจู ทำให้เมืองอิช็อนได้กลายเป็นเครือข่ายเมืองแห่งหัตถกรรมและศิลปะพื้นบ้านของยูเนสโกในปี พ.ศ. 2553 ส่วนผลิตภัณฑ์ท้องถิ่นอื่น ๆ ที่มีชื่อเสียงได้แก่ท้อและข้าว สถาบันการศึกษาระดับสูงที่มีชื่อเสียงได้แก่วิทยาลัยการท่องเที่ยวเกาหลีและวิทยาลัยช็องกังเพื่ออุตสาหกรรมการวัฒนธรรม
มีทางพิเศษย็องดงและทางพิเศษจ็องบูแนรย็อกผ่านเมืองอิช็อน ในปี พ.ศ. 2558 เมืองอีช็อนจะถูกเชื่อมต่อกับโซลด้วยรถไฟใต้ดินโซลทางสายยอจู ซึ่งจะผ่านสถานีอีช็อน
เมืองอีซ็อนเป็นที่ตั้งของเอสเคฮิกซ์ ซึ่งเป็นบริษัทผู้ผลิตหน่วยความจำที่ใหญ่เป็นอันดับสองของโลก
เขตการปกครอง
อีช้อนแบ่งการปกครองออกเป็น 2 "อึบ" (ตำบล), 8 มย็อน (เขตการปกครองท้องถิ่น) และ 4 ทง (แขวง)
หมู่บ้านเซรามิก
หมู่บ้านเซรามิกของอีช็อนประกอบไปด้วยสำนักงานหรือบริษัทท้องถิ่นที่ทำเซรามิกมากกว่า 300 แห่งบริเวณรอบๆ หมู่บ้านซูควัง, ซินดันมย็อน, แขวงซาอึมและตามสถานที่ท่องเที่ยวภายในเมือง ด้วยการใช้ทักษะการปั้นแบบดั้งเดิมและกระบวนการในการสร้างเครื่องถ้วยชามในการเผาด้วยไม้ในเตาเผาแบบโบราณ ทำให้การปั้นหมอของเมืองนี้ได้รับการยอมรับในคุณภาพทั้งในเกาหลีและในต่างประเทศ
ในพื้นที่แขวงซาอึมและซินดันมย็อนนั้นมีหมู่บ้านเซรามิกซึ่งเป็นร้านขายเครื่องเซรามิกมากมาย ช่างปั้นหม้อได้ใช้เวลาในการทำวิจัยเกี่ยวกับวิธีการปั้นหม้อแบบดั้งเดิมและพยายามที่จะฟื้นคืนเครื่องจักรในการผลิตในแบบของเครื่องสังคโลกสมัยโคยรอและเครื่องถ้วยชามขาวสมัยโชซ็อน หมู่บ้านเหล่านี้เป็นศูนย์กลางของการอนุรักษ์กระบวนการแบบดั้งเดิมไว้
เนฟิล
เนฟิล หรือ เนฟีลิม เป็นลูกหลานของบรรดาบุตรแห่งพระเจ้า (ทูตสวรรค์) ก่อนเหตุการณ์น้ำท่วมโลกตามที่บันทึกไว้คัมภีร์ไบเบิลฉบับหนังสือปฐมกาล บท 6 วรรค 4 พวกเนฟิลเข้าตั้งรกรากในคานาอันในห้วงเวลาที่วงศ์วานอิสราเอลพิชิตคานาอันได้ บางคัมภีร์แปลเนฟิลว่าพวก ร่วงหล่น (Fallen) อาทิในหนังสือเอเสเคียล บท 32 วรรค 17 บ้างก็แปลว่า มนุษย์ยักษ์ (Giant)
บุตรชายของพระเจ้าหมายถึงพวกเทวดาตกสวรรค์ เข้าสมสู่กับสตรีชาวมนุษย์ ให้กำเนิดออกมาเป็นพวกเนฟิล เป็นมนุษย์ยักษ์ที่มีปัญญาสูง เก่งกาจสามารถ
กุญแจรถ
กุญแจรถ (car key) หรือกุญแจรถยนต์เป็นกุญแจที่ใช้ในการเปิดและ/หรือสตาร์ตรถยนต์ การออกแบบกุญแจที่ทันสมัยมักจะมีความสมมาตร และบางส่วนใช้ร่องทั้งสองด้าน แทนที่จะเป็นขอบคมด้านเดียว เพื่อกระตุ้นการล็อก มันมีประโยชน์หลายอย่างสำหรับรถยนต์ที่ขาย กุญแจรถสามารถเปิดประตูได้ เช่นเดียวกับการสตาร์ตการจุดระเบิด, เปิดช่องเก็บของ และเปิดกระโปรงหลังรถ (boot) รถบางคันจะมาพร้อมกับกุญแจเพิ่มเติมที่เรียกว่ากุญแจสำหรับจอดรถซึ่งจะสตาร์ตการจุดระเบิดและเปิดประตูด้านคนขับ แต่จะป้องกันไม่ให้พนักงานจอดรถเข้าถึงสิ่งของมีค่าที่อยู่ในกระโปรงท้ายรถหรือช่องเก็บของ กุญแจสำหรับจอดรถบางดอก โดยเฉพาะอย่างยิ่งสำหรับรถยนต์ที่มีสมรรถนะสูง ได้มาจนถึงเพื่อจำกัดกำลังขับของเครื่องยนต์ เพื่อป้องกันการขโมยรถคนอื่นไปขับเล่น เมื่อเร็ว ๆ นี้ มีการนำคุณสมบัติต่าง ๆ เช่น รหัสอิมโมบิไลเซอร์ได้นำมาใช้ในรถรุ่นใหม่ ๆ ระบบที่ซับซ้อนมากขึ้นทำให้การจุดระเบิดขึ้นอยู่กับอุปกรณ์อิเล็กทรอนิกส์ แทนที่จะเป็นสวิตช์กุญแจแบบกลไก ระบบเหล่านี้จำนวนมาก เช่น คีโลค และเมกะมอสคริปโต ได้รับการพิสูจน์แล้วว่าอ่อนแอและเสี่ยงต่อการลงมือด้วยการถอดรหัส
สวิตช์หรือกุญแจการจุดระเบิดจะรวมกับการล็อกเพื่อความปลอดภัยของคอพวงมาลัย (ในรถยนต์สมัยใหม่หลายรุ่น) หรือคันเกียร์รถ (เช่น ในรถยนต์ซาบ ออโตโมบิล) ในช่วงหลัง สวิตช์จะอยู่ระหว่างที่นั่ง เพื่อป้องกันความเสียหายที่หัวเข่าของผู้ขับขี่ในกรณีที่เกิดการชน
เนฟิล
เป็นเหตุการณ์ที่พระเจ้าทรงใช้โมเสสให้ส่งคนไปสอดแนมแผ่นดินคานาอัน พบว่าเป็นแผ่นดินที่อุดมสมบูรณ์ แต่ชาวเมืองในแผ่นดินนั้นแข็งแกร่งยากจะเอาชนะได้
กุญแจรถ
ระบบการเข้าแบบไม่ใช้กุญแจ ซึ่งใช้ปุ่มกดที่ติดประตูหรือรีโมตคอนโทรลแทนกุญแจรถ ได้กลายเป็นคุณสมบัติมาตรฐานสำหรับรถยนต์รุ่นใหม่ส่วนใหญ่ โดยบางส่วนของพวกมันเป็นแฮนส์ฟรี
กุญแจรถยนต์ไฮเทคบางตัวถูกเรียกเก็บเงินเพื่อป้องกันการโจรกรรม เมอร์เซเดส-เบนซ์ ใช้กุญแจซึ่งแทนที่จะมีชิ้นส่วนโลหะตัดเพื่อสตาร์ตรถ แต่ใช้ลำแสงอินฟราเรดที่เข้ารหัสซึ่งสื่อสารกับคอมพิวเตอร์ของรถ หากรหัสตรงกันก็สามารถสตาร์ตรถได้ กุญแจเหล่านี้อาจมีราคาแพงในการเปลี่ยนหากสูญหาย และอาจมีราคาสูงถึง 400 ดอลลาร์สหรัฐ
โดยทั่วไปแล้วกุญแจสวิตช์เบลดจะเหมือนกับกุญแจรถอื่น ๆ ยกเว้นในลักษณะที่ปรากฏ กุญแจสวิตช์เบลดออกแบบมาให้พับเก็บไว้ด้านในกระเป๋าใส่นาฬิกาพกเมื่อไม่ได้ใช้งาน เมื่อเร็ว ๆ นี้ กุญแจสวิตช์เบลดได้รับความนิยมอย่างมากเนื่องจากรูปลักษณ์ที่กะทัดรัดโก้เก๋ กุญแจประเภทนี้มักเรียกกันทั่วไปว่ากุญแจพับ เนื่องจากกุญแจสวิตช์เบลดได้รับการพัฒนาสำหรับรถยนต์รุ่นใหม่เท่านั้น พวกมันจึงมักจะติดตั้งชิปที่ตั้งโปรแกรมไว้
มัสเกตเทียส์
มัสเกตเทียส์ (Musketeers, นิยมเรียก มัสคีเทียร์) เป็นกลุ่มดนตรีจากจังหวัดเชียงใหม่ ประเทศไทย ปัจจุบันประกอบด้วยสมาชิกหลักคือ เท็น ชาครีย์ ลาภบุญเรือง (นักร้องนำ), ด๋อย สรรวิช หวานสนิท (เบส) และบิ๊ก รวิน มิตรจิตรานนท์ (กีต้าร์) โดยทั้ง 3 คนเริ่มทำวงตั้งแต่ พ.ศ. 2547 ขณะที่ยังเป็นนักศึกษามหาวิทยาลัยเชียงใหม่ มีผลงานอัลบั้มชุดแรกคือ Left Right and Something วางแผงเมื่อ พฤศจิกายน พ.ศ. 2552 ที่มีเพลงฮิตอย่าง "แค่บางคำ", "ความทรงจำ", "ของขวัญ" "ไกล" หลังจากนั้นได้ออกอัลบั้มชุด Uprising มีเพลงอย่าง เพลง "Dancing" "อยากให้เธอลอง" "แค่คุณ" "นิทาน"
มัสเกตเทียส์ได้เริ่มรวมตัวกันซ้อมดนตรีหลังเลิกเรียนด้วยกันเป็นประจำ จากนั้นได้เริ่มประกวดตามเวทีต่าง ๆ เช่น Hunger Free Music Festival ได้รับรางวัล เนื้อเพลงยอดเยี่ยม รวมถึงรางวัลชมเชย จากงาน Believe Audition Day 2007 กระทั่งได้ทำเพลงของตัวเองและเซ็นสัญญากับค่าย บีลีฟเรคคอร์ดส ในที่สุด
ในปี พ.ศ. 2557 วงร้องเพลง "ใจความสำคัญ" ประกอบภาพยนตร์เรื่อง รักหมดแก้ว ซึ่งได้รับการเสนอชื่อเข้าชิงรางวัลภาพยนตร์แห่งชาติ สุพรรณหงส์ ครั้งที่ 24 แต่รางวัลตกเป็นของเพลง "ไม่ต่างกัน" ของทเวนตีไฟฟ์อาเวอส์จากภาพยนตร์เรื่อง คิดถึงวิทยา
อัลบั้ม
==== Left Right and Something (2552) ==== ==== Uprising (2555) ====
==== Day & Night (2560) ====
วัดคชศิลาวนาราม
วัดคชศิลาวนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบาละ อำเภอกาบัง จังหวัดยะลา
วัดคชศิลาวนารามมีนายนุกูล และนางกานดา เศรษฐกุล เป็นผู้บริจาคที่ดินให้สร้างวัด และผู้ก่อตั้งวัด คือ พระครูปลัดธวัธชัย ฉายา ญาณสุโข เจ้าอาวาสวัดปูแหล ตำบลบาโร๊ะ อำเภอยะหา จังหวัดยะลา และเป็นเจ้าอาวาสรูปแรกของวัดคชศิลาวนาราม กระทรวงศึกษาธิการประกาศแต่งตั้งเป็นวัดขึ้นในพระพุทธศาสนานามว่า "วัดคชศิลาวนาราม" ประกาศ ณ วันที่ 4 มิถุนายน พ.ศ. 2550
วอลเลย์บอลชายชิงแชมป์อเมริกาใต้ รุ่นอายุไม่เกิน 23 ปี 2014
วอลเลย์บอลชายชิงแชมป์อเมริกาใต้ รุ่นอายุไม่เกิน 23 ปี 2014 (2014 Men's U23 South American Volleyball Championship) เป็นครั้งแรกของการแข่งขัน ระหว่างวันที่ 8–12 ตุลาคม ที่เมืองซาควาร์เรมา, ประเทศบราซิล
การช่วยเหลือด้านมนุษยธรรมต่อเหตุแผ่นดินไหวในมหาสมุทรอินเดีย พ.ศ. 2547
ประเทศและองค์การระดับชาติที่ให้การช่วยเหลือ
ชาวต่างชาติในเอเชีย, รัฐบาล, องค์การด้านมนุษยธรรม และบุคคลทั่วโลกได้เดินทางมาถึง โดยกระตือรือร้นที่จะให้ความช่วยเหลือและสนับสนุนด้านเทคนิค นั่นคือขอบเขตทั่วโลกของภัยพิบัติที่กฎบัตรระหว่างประเทศว่าด้วยอวกาศและภัยพิบัติสำคัญได้รับการเปิดใช้งานอย่างต่อเนื่องโดยสำนักงานคุ้มครองพลเมืองฝรั่งเศส องค์การอวกาศอินเดียอย่างไอเอสอาร์โอ และยูเอ็นอูซาในนามของยูนอปส์ แล้วจึงจัดหาภาพถ่ายดาวเทียมด้านมนุษยธรรมที่หลากหลายไปยังองค์การช่วยเหลือและกู้ภัยต่าง ๆ ในตอนแรกธนาคารโลกได้ประเมินปริมาณความช่วยเหลือที่ต้องการในวงเงิน 5 พันล้านเหรียญสหรัฐ แม้ว่าหลาย ๆ ประเทศจะให้ความช่วยเหลือบรรเทาทุกข์และช่วยเหลือ แต่สหประชาชาติได้วิพากษ์วิจารณ์ทั้งสหรัฐและยุโรปในการจัดหาทรัพยากรที่ไม่เพียงพอ โดยวันที่ 1 มกราคม พ.ศ. 2548 ได้มีการให้คำมั่นสัญญากว่า 1.8 พันล้านเหรียญสหรัฐ (1 พันล้านปอนด์)
หลังจากเกิดภัยพิบัติ ประเทศออสเตรเลีย, อินเดีย, ญี่ปุ่น และสหรัฐ ได้รวมตัวกันเพื่อประสานความพยายามช่วยเหลือเพื่อปรับปรุงความช่วยเหลือทันที อย่างไรก็ตาม ในการประชุมสุดยอดจาการ์ตาเมื่อวันที่ 6 มกราคม พ.ศ. 2548 กลุ่มพันธมิตรได้โอนความรับผิดชอบไปยังสหประชาชาติ
บทวิจารณ์การตอบสนองของผู้บริจาค
ตลอดระยะเวลาทั้งหมดของการตอบสนองหลักต่อภัยพิบัติสึนามิ ตั้งแต่ธันวาคม พ.ศ. 2547 ในอีกสี่หรือห้าปีข้างหน้า มีการถกเถียงกันมากมายเกี่ยวกับขนาดและรูปแบบของความช่วยเหลือที่ได้รับ ตัวอย่างเช่น หลังจากสึนามิหนึ่งวันในวันที่ 27 ธันวาคม พ.ศ. 2547 ผู้ช่วยเลขานุการใหญ่ของสหประชาชาติเพื่อการช่วยเหลือด้านมนุษยธรรม ยอน เอกลันด์ รายงานว่ามีการจัดหมวดหมู่การมีส่วนร่วมของประเทศร่ำรวยในฐานะ "ตระหนี่" สิ่งนี้ถูกตีความอย่างกว้างขวางในสื่อประเภทการตอบสนองโดยรวมต่อเหตุการณ์สึนามิ ในขณะที่นายเอกลันด์อธิบายในภายหลังว่าในเวลานั้นเขาได้กล่าวถึงความช่วยเหลือทั่วโลกโดยรวมในช่วงไม่กี่ปีที่ผ่านมา การพูดในงานแถลงข่าวภายหลังนายเอกลันด์กล่าวว่า "มันไม่มีส่วนเกี่ยวข้องกับประเทศใด ๆ หรือการตอบสนองต่อเหตุฉุกเฉินนี้ เราอยู่ในช่วงแรกและการตอบสนองเป็นเชิงบวกอย่างท่วมท้น" รัฐบาลสหรัฐ ที่นำโดยประธานาธิบดี จอร์จ ดับเบิลยู. บุช และรัฐมนตรีต่างประเทศ คอลิน พอเวลล์ ได้เพิ่มอีก 20 ล้านดอลลาร์สหรัฐในวันที่ 28 ธันวาคม ต่อคำมั่นสัญญาเดิมของสหรัฐที่ 15 ล้านเหรียญสหรัฐ นำมาซึ่งมูลค่ารวมสูงถึง 35 ล้านเหรียญสหรัฐ (ไม่รวมความช่วยเหลือโดยตรงจากเรือเดินทะเลที่ส่งไปยังภูมิภาค) ในขั้นต้น กองทัพเรือสหรัฐได้ส่งเครื่องบินลาดตระเวนพี-3ซี โอไรออน และเรือบรรทุกเครื่องบินเพื่อช่วยปฏิบัติการบรรเทาทุกข์
เมื่อวันที่ 5 มกราคม ขณะที่ประเทศต่าง ๆ ร่วมกันบริจาคเงินจำนวนมาก ยอน เอกลันด์ กล่าวว่า "ผมอยากเห็นความเมตตาที่แข่งกันได้มากกว่าไม่มีความสงสาร" และเสริมว่ามีหลายประเทศที่ให้คำมั่นสัญญาโดยไม่มีหลักประกันว่าเงินจะมาถึง หลังจากเกิดแผ่นดินไหวเมื่อปีที่แล้วในอิหร่านที่เมืองบัมซึ่งคร่าชีวิตผู้คนไป 26,000 คน เจ้าหน้าที่อิหร่านอ้างว่าได้รับเงินเพียง 17.5 ล้านดอลลาร์สหรัฐจาก 1 พันล้านดอลลาร์สหรัฐที่สัญญาว่าจะให้ในตอนแรก ในช่วงกลางเดือนมีนาคม พ.ศ. 2548 ธนาคารพัฒนาเอเชียรายงานว่าการให้ความช่วยเหลือกว่า 4 พันล้านดอลลาร์สหรัฐที่รัฐบาลสัญญาไว้นั้นล่าช้ากว่ากำหนด ซึ่งทางศรีลังกาได้วิพากษ์วิจารณ์ประเทศและองค์กรที่อ้างว่าจะให้เงินบริจาคว่า "ยังไม่ได้สักเพนนี เรากำลังทำงานบรรเทาทุกข์ด้วยเงินของรัฐบาล ศรีลังกายังคงรอเงินที่ผู้บริจาคให้คำมั่นสัญญา เงินที่ผู้คนสัญญาว่าจะให้ได้นำไปให้คำมั่นสัญญาต่อองค์การนอกภาครัฐ"
ลักษมัณ คาดีร์กามาร์ รัฐมนตรีต่างประเทศของศรีลังกากล่าวในการให้สัมภาษณ์กับบีบีซีว่า "ความช่วยเหลือจำนวนมากที่ได้รับในช่วงหลังคือ ผมขอโทษที่ต้องพูด – ไม่ค่อยมีประโยชน์ เช่น มีคอนเทนเนอร์เที่เต็มไปด้วยตุ๊กตาหมี แต่เห็นได้ชัดว่าพวกเขาได้รับความปรารถนาดี ไม่มีใครปฏิเสธ" ความอดทนของประเทศที่ได้รับผลกระทบจากสึนามิกำลังยืดเยื้อ "ตอนนี้รัฐบาลได้จัดทำแผนว่าจนถึงวันที่ 26 เมษายน ทุกสิ่งทุกอย่างที่มาถึง ทุกอย่างที่จะอยู่ในทะเลจะปลอดภาษี แต่หลังจากนั้น ไม่!" คาดีร์กามาร์ได้กล่าวต่อไปว่า "ยกตัวอย่างเช่น เราไม่ต้องการข้าว เรากำลังรอคอยการเก็บเกี่ยว ใครก็ตามที่ส่งข้าวไปจะเสียเวลาและเงินไปเปล่า ๆ"
นักวิจารณ์หลายคนอ้างว่าการตอบสนองของผู้บริจาคที่มากเกินไปและแข่งขันได้นั้นคุกคามความพยายามบรรเทาทุกข์ที่มีความสำคัญน้อยกว่า แต่มีความสำคัญเท่าเทียมกันในที่อื่น ๆ ซึ่งเอนรีเกตา บอนด์ ประธานกองทุนเบอร์โรส์ เวลล์คัม "ในขณะที่ทุกคนเปิดกองทุนเพื่อรับมือกับภัยพิบัติเหล่านี้ จำนวนผู้เสียชีวิตจากโรคมาลาเรีย เอดส์ และวัณโรคอย่างต่อเนื่องนั้นมากกว่าเหตุการณ์ที่เกิดขึ้นครั้งเดียวเหล่านี้มาก" "เราจะทำดีมากขึ้นเพื่อลงทุนในการป้องกัน และมาตรการด้านสาธารณสุขที่ดี เช่น น้ำสะอาด" ส่วนโทนี แบลร์ นายกรัฐมนตรีอังกฤษ ยังแสดงความกังวลว่าความช่วยเหลือจากสึนามิอาจเบี่ยงเบนความต้องการเร่งด่วนต่อการพัฒนาด้านอื่น ๆ เขาชี้ให้เห็นว่ามีภัยพิบัติเทียบเท่ากับ "สึนามิที่ป้องกันได้ทุกสัปดาห์ในแอฟริกา" ซึ่งมีผู้เสียชีวิต 10,000 คนทุกวันจากโรคเอดส์และมาลาเรียเพียงอย่างเดียว
บทวิจารณ์การตอบสนองของผู้รับบริจาค
ในระยะแรก ก่อนที่ภัยพิบัติจะชัดเจน ทางประเทศศรีลังกาได้ปฏิเสธข้อเสนอความช่วยเหลือจากประเทศอิสราเอล คัดค้านการรวมทหารอิสราเอล 60 นายในภารกิจ 150 คนซึ่งวางแผนโดยกองทัพบกอิสราเอล ในการจัดตั้งโรงพยาบาลสนาม, รวมถึงคลินิกอายุรศาสตร์และกุมารเวชศาสตร์ ซึ่งโฆษกกองทัพบกอิสราเอลได้รายงานต่อบีบีซี ต่อมา องค์การเพื่อมนุษยธรรมของประเทศอิสราเอลได้ส่งเครื่องบินจัมโบเจ็ตที่บรรทุกเสบียง 18.5 ตันไปยังโคลัมโบ และทีมกู้ภัยและการกู้คืนจากองค์การออร์ทอดอกซ์สุดโต่งของชาวยิวอย่างซาคาได้มาถึงโคลัมโบพร้อมอุปกรณ์ที่ใช้ระบุศพ เช่นเดียวกับถุงบรรจุศพ ส่วนการทุจริต, ระบบราชการ และลัทธิชาตินิยมได้ขัดขวางการตอบสนองด้านมนุษยธรรมในประเทศอินโดนีเซีย
ในประเทศศรีลังกา ณ วันที่ 10 กุมภาพันธ์ มีเพียง 30 เปอร์เซ็นต์เท่านั้นของผู้มีสิทธิ์ได้รับผลกระทบจากสึนามิที่ได้รับความช่วยเหลือใด ๆ และมีข้อกล่าวหาว่าเจ้าหน้าที่ในประเทศให้ความช่วยเหลือเฉพาะผู้สนับสนุนเท่านั้น ซึ่งบางคนไม่ได้ตกเป็นเหยื่อของสึนามิ รัฐบาลศรีลังกาจึงได้จัดตั้ง "หน่วยรับเรื่องร้องเรียนพิเศษ" เพื่อให้ประชาชนสามารถลงบันทึกเรื่องร้องทุกข์ได้
รายชื่อผู้บริจาค
ตารางต่อไปนี้เป็นรายการบางส่วนของภาระผูกพันเงินสดจากรัฐบาลต่าง ๆ และองค์กรพัฒนาเอกชน ที่นำมาจาก และแหล่งอื่น ๆ: